**LITERATURA**

Literaturaren teoria historikoki literatura lanei buruz agertuz joan den ezagutza multzoa da. Orokortasuna bilatzen du. Kompartitzen dituzten ezaugarriak: autorea, hizkuntza, irakurleak, entzuleak, testua, generoak... Literaturari buruzko zientzia egin nahi, lege orokorrak bilatu nahi. Idatzi diren eta idatzi daitezkeen testuen ezaugarri nagusiak zeintzuk diren jakin nahi du teoriak:

1. Korpusa eta ardurak: etengabe literaturaren teorian sar daitezkeen testu berriak sortzen dira. Korpusa etengabe hasten da eta etengabe eboluzioan dago. “Zientzia irekia” bezala ezagutzen da (lehen hezkuntza, ezagutza ekologikoa, teknologikoa...etorkizunean +++).

2. Galderak errepikatzen dira: beti hizkuntzari buruzko gogoetak egiten ditu, fikzioa ere. Behin eta berriro errepikatu diren gaiak. Gaur egun ere teoriak planteamenduak egiten ditu hizkuntza eta fikzioari buruz.

3. Aldatzen diren gaiak eta galderak: hasieran hezkuntzan, gero ezagutza, erdi aroan jainkoa… korronte berriek beti galdera berriak proposatzen dituzte. Azken hamarkadetan lit. eta teknologia. Irakur daiteke Interneten bidez? Zer aldaketa eragiten du horrek gugan?

4. Literaturaren teoria oso aberatsa da. Gero eta aberatsagoak. Mende emankorrenak XX eta XXI.

Fokkema eta Ibsch-en Literaturaren Teoriaren XX. mendeko definizioa: Literaturaren teoria batek kontzeptu unibertsalen erreserba sortu behar du, gutxienez, ekintza indibidualak deskribatu eta azaldu ditzaketen kontzeptu orokorrak sortu behar ditu. Gutxienez, maila unibertsala duten erlazioak determinatu behar ditu. Motak: originaltasuna eta tradizioaren artean, forma eta mamiaren artean, fikzioa eta errealitatearen artean, igorle eta hartzailearen artean…

Eta literatura? Eagleron. Literatura eta gizartea. 5 ezaugarri ematen ditu literatura identifikatzeko:

1. Fikzioa
2. Morala
3. Linguistikoa
4. Es pragmatikoa
5. Normatiboa

**IKASKETA LITERARIOAK**

LITERATURAREN KRITIKA:

Literaturaren kritika testu baten edo testu desberdinen azterketa eta balorazioa izango da. Adibidez, testu bati buruzko lan bat egin behar baldin baduzu, egin beharreko pausuak (kritikaren mailak) honako hauek dira:

Maila prekritikoa: irakurketa normal batean egiten duguna; interesgarria izan da? Gustatu zait testua? Sinistu dut historia? Bai ala ez. Horri liburua irakurri, aztertu, azpimarratu, datuak jaso, beste kritikak konparatu ( kritika akademikoa aztertu; hau da, liburu, aldizkariak…) gehitzen zaio. Horretarako, prozesu bat beharrezkoa da eta prozesu horri kritikaren mailak deritzo. Hiru mailatan banatzen da:

1. Testuaren artifizialak kontutan hartu: narratzailea nolakoa da? Pertsonaiak nolakoak dira aztertu, hizkuntza nolakoa den, denbora eta leku elementuak aztertu...
2. Ezagutza teknikoei esker testuaren esanahia bilatzen da: benetako kritika bilatu (esanahia motala, soziala infibifuala....;hau da, ze balio sortu duen gizartean testuak).
3. Kritika literarioaren xedeak: balorazioa ematea (balio du ala ez du balio), azterketa deskriptiboa egin (nola sortu den, nola eratu den.... + horren deskribapena eskeini); bukatzeko, testuaren interpretazioa eskainiko digu kritikak.

Oinarrizko bi kritika mota daude:

1. Kritika akademikoa edo unibertsitatean egiten den kritika: kritika akademikoak testu zaharrak axtertzen zituen (tradizioan finkatutak zeunden testuei buruzko azterketak egiten zituen kritikak; hau da 1.920 mendekoak aztertzen zituen, baina ez azkeneko hamarkadakoak) kritika akademikoan testuaren deskripzioa da; bere garaiarekin ze erlazioa duen. Kritika akademikoaren gehiengoa deskriptiboa da.

2.Kritika publikoa edo kritika militantea: kritika mota honetan balorazia da garrantzitdua da helburu ezberdinak dituelako aurrekoarekin konparatuz. Gizartean dauden eztabaidetan parte hartu nahi du. Kritika publikoa egunkarietan agertzen zen baina orain Interneten aurki ditzakegu. Kritika publikoak balorazioa eman behar du; hau da, hori da bere helburu nagusia (balorazio bat egitea hain zuzen). Lehenago kritika bakoitzak bere muga zeukan eta ez zeukaten haien arteko erlazio zehatzik. Gaur aldiz, konbina daitezke.

Kritikak ez ditu irizpide egonkorrak izan historian zehar; hau da, aldatuz joan dira, eta momentu batzuetan testuaren originaltasunak garrantzi handiago izan du beste momentu batzuetan baino. Beraz, gaur egungo kritikaren ezaugarria aniztasuna da, egungo kritika anitza baita (ekokritika, narratologia, marxista, feminista.... gaiak lantzen ditu). Kritikak ezin ditzake esanahi zein interpretazio guztiak agortu; nire interpretazio ezin da beste batenaren berdina izan ikuspegi + bizipen ezberdinak ditugulako.

LITERATURAREN HISTORIA:

Datuen antolaketa kronologikoa da. Testuak, egileak, korronteak...antolatu historian zehar gertatutako gertakari politiko, sozial zein ekonomikoarekin bateratuz. Garapen bikaina: 19. bukaera 20. hasiera. Erromantizismo izeneko korronte literarioa sortu. Hizkuntza bakoitzarekin lotutako tradizioa eratu: nqazio terminoa…\*Herri/hizkuntza bakoitzarekin lotutako testuak bilatu, tradizio bat sortzeko. Horretarako historia behar: egileak, generoak...Mugimendu nazionalistak eta literaturaren historiak batera eratu. Honen kontra eta aldi berean sortzen den diziplina: Literatura konparatua (Internazionalismoa bilatu). \*tradizioa defendatzeko, bakoitzak bere garrantzia aldarrikatu. Adib: Espainian Mio Cid 19. mendean. Garai horretan bihurtu zen mito nahiz eta zaharragoa izan. Lit Hist, teoria eta kritikaren erlazioa oso estua.

Literaturaren historian, literaturak, datuak kronologikoki antolatzen dira. Literaturaren historiak kontuan hartzen hurrengoa:

1. Mugak: geografia, kronologia…

2. Gertaera kronologikoen sistematizazioa eta antolakuntza; hau da, nola antolatu literaturaren historiaren hamarkaddak, belaunaldiak, korronteak...

3. Literaturaren historia baten izaera zein den ikusi behar. Batzuek gaur egungo balorazioak soilik kontuan hartu. Horren izaera gaur egungo kritika. Beste batzuek kontuan hartu historian zehar izan diren esanahiak, adib: Harreraren estetika (1960 Alemania): ezin da soilik egungo ikuspegia kontuan hartu. Garai bakoitzak hartu dituen ezaugarriak interpretatu egin dira.

\*Teoriak, ikuspegi teorikoak zein testuak aztertzeko tresna desberdinak ematen dizkio historiari. Kritikak aldiz, testuen deskribapenak + balotazioak +mugimendu kulturalak... Hau da MATERIALA ematen dio.

LITERATURA KONPARATUA:

XIX. mendean sortutako diziplina da, eta nazionalismoari aurre egiten dio (ez dago desberdintasunik + ez dago tradizio bat besteena baino hobeagoa. Tradizio guztiak interesgarriak dira). Tradizioen artean dauden antzekotasunak eta erlazioa bilatu behar ditugu (ikuspegi internazionalista).

Ikuspegi internazionalista: nazioaren mugaz gaindi zabaltzen den diziplina. Tradizio desberdinen arteko erlazioak aztertzen ditu, baina baita literaturak beste diziplinekin dituenak ere. Goethek Welt literatur kontzeptua sortu zuen: literatura testu guztiak interesgarriak dira. Guztietan duade gizakioi interesatzen zaizkigun gaiak, hala nola:

* Literatura nazionalen arteko harremanak (euskal/ hispaniar literatura…)
* Literaturak beste arte motekin dituen harremanak (literatura eta zinema/ literatura eta musika/ eskultura/ bideojokoak/ telebista…).
* Gai desberdinen arteko konparaketa: amodioa, heriotza, guda....mitoak, pertsonaien tipoak…
* Literatura desberdinen generoen konparaketa: non sortu? zein da tradizioa? Sonetoa: Italia. Nola zabaldu zen? Nola bihurtu zen beste lekuetako tradizio? Ze motatako eboluzioa tradizio ezberdin horietan.

LITERATURA KONPARATUA XXI. MENDEAN:

Ikuspegi benetan unibertsala; iada, ez da hain eurozentrista. Ez du politika egin nahi (nazionalismoa), lan kultural eta intelektual neutralak egiten ditu. Joera teoriko eta kritiko berriak sortzen ditu: feminismoa, ekokritika...

**HISTORIA ETA KORRONTEA**

TEORIAREN ABIARAZLEAK: LITERATURAREN TEORIA KLASIKOA

1. ANTZINAKO GREZIA:

Literatura testuak erlijioa eya hizkuntzarekin lotuta daude. Tragediak, komediak, lirika, epopeiak. Testu ahuetan jorratzen diren gaiak hurrengoak dira: MITOAK. Haurrek mitoak ikasi forma horien bidez. Testu horiek haurren hezkuntzako tresna garrantzitsua. Erlijioa, portaera zuzena, gizarteen historia...ikasteko. K.a. VI.mendean konturatu Homeroren teologia ez dela eredugarria. Ez dira eredu onak haurren heziketarako. Eztabaida oso garrantzitsua. Baina nola mantendu zituzten mitoak? Irakurketa alegoriko/testuak irakurtzeko modu berria planteatu. Alegoria: metaforia desberdinez sortua. Ez kasurik egin hizkuntzaren maila dinotatiboari. Alderdi konnotatiboari garrantzia emango diote. Jakitunek soilik egingo dute irakurketa alegorikoa, eta horiek testuaren esanahi ezkutuak topatuko dituzte, adibidez: jainkoen gatazka = elementu naturalen gatazken metaforak (sua, ura, airea…). Afrodita gure arimaren desira/amodio zatia. Atenea= inteligentzia...

* Antzinako Grezian sofistak kokatzen ditugu. Sofistek erretoriko planteatzen zuten (konbentzitu). Erlatibismoa. Ez dago lege unibertsalik, polis bakoitzak bere legeak ditu. Horren kontra Sokrates egongo da.

2. PLATON:

Literatura politikarekin lotzen da. Etorkizunean sortu nahi duen hiri idealarekin lotuta, non arrazoia garrantzitsuena zen. Balio nagusiena poeten haurrak hezitzea zen. Horregatik literaturaren bidez ikasten zuten haurrek; literatura heziketa tresna bezala agertzen zelako Antzinako grezian, eta poetek ez bezala, filosofoek ideiak ezagutzea dute helburu. Hori dela eta, Platonek plantemanedu bat egiten du: hiri ideal horretan harrak nork hezi beharko lituzke, poetek ala filosofoek? Eztabaida horrek ideaia nagusiak (Platonen ideia nagusiak) honako hauek dira:

-Goi-armas poetikoa: literatura sortzean, irakurtzean zein entzutean “Eromen egoera” pairatzen dute. Baina kontutan izan behar dugu ezin dela perfektua dena ezagutu irrazionalismoarekin. Hau da, galdetu beharreko galdera zera da nola sortzen da literatura?

-Imitazioa edo mimesia: literaturaren teorian kontzepturik nagusiena mimesia da. Mimesia: arteak (literatura, pintura…) errealitatea irudikatzeko gaitasuna da edo beste era batera esanda: errealitatearen errepresentazioa egiteko duen gaitasuna da. Platonek uste zuen literaturak errealitatean dagoen guztia (egoerak, pertsonak, lekuak…) imitatzen duela.

-Poetak erbesteratzea (salbuespenak): Poetek ez digute benetako egia irakasten, baina filosofoek bai. Etorkizuneko hiriburuan poetek ez dute izango lekurik; hau da erbesteratuko dira. Hala ere, Platonek salbuespenak egingo ditu eta ez ditu poeta guztiak erbesteratuko edo hiriburutik aldenduko; hau da, eredugarria den oro har onartu egingo du, adibidez: bertutetsuak diren gizonak eta poeta eredugarriak. Hortaz, bere etorkizuneko hirian zentsura aplikatuko du, eta emozioekin lotuta dagoen literatura (poesia komikoa (barrearekin lotuta dagoena) zein tragikoa (negarrarekin lotuta dagoena) ) aldendutak geratuko dira hiritik kampo. Laburlbiduz, hiri ideal horretatik kanpo soilik lekua poeta arrazionalentzat egongo da.

* Goi armas poetika: nola sortzen da literatura? Nondik dator inspirazioa? Jainkoak ematen dio inspirazioa. Musak/ jainkosak. Poetekin harremanetan jarri, bai forma, bai edukia (literaturarena) ematen zieten. Baina nolako egoera? Irrazionala/eromen egoera. Dibinitatearekin kontaktuan baitzeuden. Rapto poetikoa. Kontrola jainkosak dauka. Egoera hori irakurle eta entzuleengan ere iritsi. Horregatik Platonentzat arazoa, berak perfektua dena ezagutu nahi zuelako, esentzia. Beraz, goi armas poetikoa poetak (metodoak) zalantzan jartzeko erabili.
* Imitazioa edo mimesia: arteak errealitatea irudikatzeko duen gaitasuna da. Literaturak errealitatea imitatu (Platon eta Aristotelesek uste). Lekuak, pertsonak, egoerak...imitatu. Platonen ideia nahiko desberdina. Imitatzeko modu desberdinak. Platonen helburua ideien mundua ezagutzea. Materialak (aulkia materialak/inperfektua) aulkia ideia perfektua imitatzen du. Idatzita edo margotua agertzen den aulkia inperfektua da. Inperfekzioa imitatzen du literaturak. Ez du balio ideia perfektuak imitatzeko. Arazo nagusia zera da: mundu materiala (inperfektua dena) imitatu. Beraz, poetak ezin onartu hiri perfektu horretan, helburua ez baita ideia perfektuak ezagutzea, filosofena, ordea, bai. Poetek ez digute egia irakasten baina filosofoek bai.
* Poetak erbesteratzea (salbuespenak): eredugarria diren eroiak eta bertutetsuak direnak. Kantuan, historian...beste poetak erbesteratu. Emozioekin lotutako poesia (komikoa/tragikoa) kanporatu; hau da, zentsuratu. Soilik literatura/poeta arrazionalak. Ez dituzte ideia pefektuak erakartzen, emozioak baizik. Platonentzat literatura pragmatikoa da, eragina entzuleengan, gizartean baitu. Ez du obra soilik aztertzen. Entzule eta irakurleen sortzen duen eragina aztertzen du. Komunikazio prozesu horrek ondorioak ditu, zerbait ikasten dugu. Hezkuntzarekin sortzen du literatura.

3. ARISTOTELES:

Lan nagusiak = poetika eta erretorika. Poetikan: Literatura teoria (=) Erretorika: bestea konbentzitzea diskurtsoen bidez. Horregatik estiloak eta figura erretorikoak agertzen dira.

* Poetika: 2 liburu. Klaseak emateko apunteak ziren. Ez zuen liburu osoa idatzi, guztiz osatu. Testu horrek hainbat arazo . 1. Teoria, Tragedia eta Epopeya. 2. Komedia (galduta, ez da gugana iritsi). Beste garaiko testuak aztertu eta baloratu + kritika egiten du. Arazoa: kontzeptu batzuk aipatu, adibidez: mimesia kontzeptu garrantzitsu bezala aipatzea baina ez azaltzea. Beraz, interpretatu behar zer esan nahi zuen kontzeptu horiek (mimesia eta katarsia). Informazioa osatu behar izan da. Nola ulertzen zuen imitazioa? Platonek bezala? Ez. Etorkizuneko teorilariek azalpenak osatuko dituzte.
* Mimesia naturaren imitazioa dela dio, baina ez du definizio zehatzik. Bere ustez literatura ez da errealitatearen kopia zehatza. Fikziozko mundu bat sortzen da. Errealitatean ez dagoen zerbait sortzeko gaitasuna dauka arteak. Fikzioaren barne legeak eta fikziozko munduko logikak errealitatea menperatzen dute. Egiantza kontzeptua/ Edipo: horrelako zerbait ez da errealitatean gertatzen, zerbait berria komunikatzeko gaitasuna du, fikzioa sortzen da; hau da, koherentzia egon behar du. Literaturaren zeregina ez da gertaturikoa imitatzea, irudimenaren ariketa kreatiboa da, gure buruak sortutakoa eta errealitatean ez dagoena. Garrantzitsuena: fikzioaren barne legeak, fikzioak logika izan behar. Gertakariak, tokiak, pertsonak...errealitatean agertzen ez diren elementuak egon daitezke, elementu berriak sor daitezkeelako. (Banpiroen adibidea: ez ditugu err. topatzen, baina barne logika bat dauka). Barnr logika hori inkonszienteki onartzen dugu. Hasieratik bukaera arte fikziozko mundu horrek bere logika jarraitu behar du. Bestela, egiantza gal daiteke. Hezkuntzari begira dio askoz baliagarria literatura historia baino. Historiak gertakari zehatzak soilik. Literatura unibertsala da. Gerta zitekeena, gerta litekeena, gerta daitekeena sortzen du. Ez digu gertatutako guda bat kontatzen, guda horretan gerta daitezkeen gauzak, posilea dena, bizi dezakegun zerbait kontatzen digu.
* Literatura generoen teoria: imitazio mota desberdinak:

1. Imitazio bitartekoaren arabera: imitatzeko erabiltzen dugun tresna hizkuntza da, bitartekoa= hizkuntza.

2. Imitazio gaiaren arabera: genero bakoitzak gai bakoitza dauka. Tragedia: noblezia; Komedia: herria.

3. Imitazio eraren arabera: nork hitz egiten duen aipatzen du. Garrantzia nagusia. Era dramatikoan pertsonaiek hitz egingo dute.

\*Hasieran: autorearen irudia erabiliko dute; hau da, nola ikusten du literatura obraren autorea. Platonen ideia erabat aldatu. Autoreak guztiz kontzienteak (musekin harremanetan ez). Idazteko teknikak ezagutzen dituzten profesionalak dira. Autoreak guztizko kontrola du. Zer, nola, ze motatako generoak idazten dituen…

* DECORUMA: gaia eta metrikaren arteko egokiera, egokia dena. Badago egokitasun bat edukia eta formaren artean. Gai batzuk metrika jakin batzuekin agertu, beste batzuk beste batekin.
* Generorik garrantzitsuena TRAGEDIA--- tragediaren ekintza guztiak agertu behar dira. Ekintza zabal: apaindura baliabide aberatsa, imitazioa zerbaitetan ari diren pertsonaien bidez egiten da, ez narrazio bidez.

KATARSIA: gupidaz eta lazturaz baliaturik, grina horiek araztea lortzen du, Tentsioa gora egiten du, amaieran purifikazioa gertatzen da. Ikusleek indar psikologikoa handitzen da egoera horiei aurre egiteko. Ikasi: zerbait txarra= zigorra/ kausa ondorioa.

TRAGEDIAREN OSAGAIAK:

1. IZAERA: pertsonaiak bezala definitu, psikologikoki eta egiten dituzten ekintzen arabera. Ezaugarriak: ONTASUNA (tragediaren heroiak pertsona onak izan behar dira/ gutxienez ahalegina egin), egokitasuna (mitoekin zerikusia, heroia eta mitoan agertzen dena imitatu behar, antzekoa, egokia, ezin du portaera desberdin izan, bestela ez genuke sinistuko), antzekotasuna(heroiek gizakien antza izan behar du, humanizatu behar dira, enpatia, gure antza, guk bizi ditzakegun egoerak dira) eta iraunkortasuna (heroien portaera koherentea, berbera obra hasieran eta bukaeran agertzen da.), kolektiboa da, (gizartean eragiten duelako), indibiduala da (bakoitzarengan gertatzen den zerbait da. Zerbait egiten badut, zigor bat jaso ditzaket).
2. ELOKUZIOA: tragedia horrek erabiltzen duen hizkuntza. Hizkuntza landua, erretorikatik hartzen diren figurak erabiltzen dira. Erretorika baliabideak erabiliz sortzen den diskurtsoa.
3. PENTSAERA: obraren ideia nagusiak.
4. IKUSKIZUNAK: eszenatokiak agertzen diren elementuak, jantziak objektuak… nahiko elementu simpleak. Diru falta. Obran aldaketarik ez.
5. MELOPEYA: oso garrantzitsua dantza, musika, kantuak.
6. FABULA: elementu guztiak honen menpe. ANAGNOSIA: ezjakintasunetik ezagutzera pasatzea da. Tragedia guztien hasieran heroeik ez dute informazioa garrantzitsuena ezagutzen. Amaieran ezagutzen dute. PERIPEZIA: hasieran heroia zoriontsua da tragediaren bukaeran zoritxarrekoa. PATHOSA: min fisiko edo psikologikoa sortzen duten gertaerak. Adb: beste pertsonaia baten heriotza.

Fabulak 2 maila ditu:

1. Ekintzen imitazioa gertatzen diren gertaera guztiak, mitoaren gertaera guztiak topatzen dira. Hasieratik bukaerara arte. Jaiotzea, mendian uztea, beste errege batzuek adoptatzea…
2. Ekintza diskurtsoan: diskurtsoan ekintza guzti horiek nola antolatzen diren.Pertsonaiek komentatzen dituzte aurreko ekintzak. Ez ditugu ikusten, baina aipatzen dituzte. Obrako oso atal txikia ikusten dugu eszenatokian (amaiera).

TRAGEDIAREN “HIRU UNITATEAK”:

Aristotelesek ez ditu legeak ezartzen. Deskriptibo da. Bere garaian literaturan normala denaren abstrakzioa egiten du. XVI. mendean Teorilari batzuk berre poetika eta erretorika irakurri eta bere ideial berriro europan sartu. Auctoritas-- Aristotelesen hitzen aurka ezin egin. Baina teorilari horiek informazioa eraldatu eta manipulatu. Esan zuten tragediak 3 unitate zituela, berari atxikitu zioten, baina gogoratu Aristotelesek ez zituen arauak ezartzen. Honako hauek dira 3 unitate horiek:

1. Denbora (12/24 ordu)
2. Ekintza: ekintza bakarrra, ekintza nagusi bat eta horren atal guztiak agertu behar dira.( hasiera, korapiloa eta amaiera)
3. Lekua: ez du lekurik aipatzen. Dena leku berberean, zuten dirutik eszenatoki aldatzeko. Aristotelesek ez du ezer esaten eszenatokiari buruz.

Teorilariek esan, Aristotelek esan zuela 3 lege horiek bete behar zirela. Aristotelesek soilik deskribatu. XVI. mendetik aurrera preskriptiboak, legeak proposatzen baituzte.

ERROMA KLASIKOA ETA HORAZIO:

Greziarekin (platon+aristotele- edukiak garrantzitsuena- fabula, gertaturikoa) konparatura Erromaren kasuan aldatu egiten dira testuengan egiten diren azterketa horiek. Grezian literaturaren balio ONTOLOGIKOA da. Erroman ordea, alderdi FORMALA ETA ESTILO, dira garrantzitsuena. Garrantzia ez eman edukiari, baizik eta formari. Genero eta hizkuntzen forma aztertuko dute, azalera. Poetika eta erretorika hurbiltzen dira (amankomunean figura erretorikoak). Hizkuntza landurari emango diote garrantzia.

* HORAZIOREN POETIKA: Epistola ad Pisones (latinez) bertan literatura egiteko gomendioak plazaratuko dira. Honek Pison anaiei emango dizkie gomendioak. Gomendio horien artean, guk ezagutzen ditugun batzuk agertzen dira: mimesia (gizonak imitatu atentzioa lortzeko, testu klasikoak imitatu (ondo idazteko).
* MIMESIA: garrantzitsuena ikusleen/ irakurleen atentzioa deitzea. Hori lortzeko gizonak imitatu. Horrez gain, eredu klasikoak imitatu. Hori da modu hoberena idazteko.
* EGIANTZA: obra sinistu behar dugu, bestela ez du ikasleen atentzioa lortuko. Sinestezina dena kanpoan uzten da.
* DECORUMA: egokiera. Gauza batzuk egokiak dira, beste batzuk ez. Egokiera testuaren arlo guztietan aurkitu behar da. Testuak armonnikoa izan behar da. Zati ezberdinek luzeera berbera, hizkuntzak egokia izan behar da(pertsona mota bakoitzak bere hitz egiteko modua) Genero bakoitzak, bere estiloa, berrikuntzarako leku gutxi.

Horaziok poesia eta pinturari buruz hitz egin: ut pictura poesis. Pinturak, poesiak bezala, atsegina sortzen du ikusle/entzulearengan. Etorkizuneko teorilariek eztabaidatuko dute: biek berdin egiten dute mimesia?

* DUALTASUNA: literatura ulertzeko 2 jarrera/modu daude:

ars 🡪 arrazoia. Literatura egiteko arte teknikoak erabili. prudesse / docere 🡪 zerbait ikasten dugu literatura ikasten dugunean res 🡪 garrantzitsuena edukia. Ikuspegi benetan arrazionala

ingenium 🡪 ez dugu teknikarik behar, inspirazioa baizik deleclare 🡪 helburua atsegina sortzea ikuslearengan verba 🡪 hizkuntzaren bidez sortuko da atsegin hori

Bi ikuspegi hauek Horaziok platenatu zituen. Baina zeinen alde zegoen? BIEN arteko oreka bilatzen zuen, hau da, ZERBAIT IKASTEKO BALIO DU, baina beharrezkoa da ATSEGIN IZATEA, bestela ez dugu ikasiko.

ERDI AROA (K.o IV mendetik, XV. mendera-11 mende) Bost ezaugarri:

* Korronte, interes eta proposamen anitzak: hiru atal hauek daude baina guztiak kristautasunari begira, teoria egiten zutenean kristautasunaren ikuspegia defendatu eta zabaltzen zutelako. Adibidez, idazle paganoekin arazoak sortzen dituzte haien testuekin ; hau da, klasiko bakarrak ziren garai hartan. Testuak hartzea eta testuko alde positiboetan oinarrituko dira. Txarra dena deabruen erantzukizuna izango da, aldiz, baliagarria dena jainkoetan eta ongian inspiratuta egongo dela defendituko dute. Testuak zalbatzeko era bilatu behar dute ikuspegi kristau batetik.
* Testuen aldakortasuna: garai honetan testuak aldakorrak ziren, bai idatzitakoak, bai ahozkoak. Testuak ahoz transmititzen direnean oso aldakorrak dira, eta erdi aroan dagoen kultura ahozko kultura da nagusi eta transmisioa aldakorra izaten da garai honetan berrikuntzak sartzen ditugulako edo baita ahazten ditugulako. Idatzitako testuekin berriz, monasterioetan gorde kopiatu, marraztu eta zabaldu egiten dira testuak garai horretan, baina kopiatzen akatsak sortzen dira? bai, azkenean lantokiak ez ziren onenak argi txarra adibidez. Beraz, kopiak txarto egiten dira, eta gainera hizkuntza (latina) ahazten da hizkuntza aldatzen delako urteetan zehar eta bertsio berrietan hitz berriak aurkitzen dituzte beraz, arazo bat daukate haiek ez dutelako hitz berri horiek barneratzen; soilik kopiatzen dituzte aurreko testuak. Oso normala da gainera testu anonimoak aurkitzea, gaur egun berriz autoreak ditugu horregatik eraldaketa handi bat dago.
* Generoen ideien krisia: generoak 11 mende horietan aldatu egiten dira; hau da genero berriak sortzen dira. Krisi antzeko bat ikusten dugu: aurreko generoak aldatu, nahastu eta genero berriak (amodiozkoak) sortu egiten dira. Baina teoria ez dugu kontutan izaten ez delako berritzen; hau da, sistema aldatzen da baina teoriak ez ditu sistemak kontutan hartu dituen aldaketak kontutan hartzen. Horregatik “krisia” egon dela deritzogu.
* Testuen azterketak: azterketak egitean arlo morala, erlijiosoa eta filosofikoan oinarrituko dira aztertzaileek, baina beti kristautasunarekin lotuta. Testuetan, hau da, azterketa egiterakoan testuen “ezagutza” bilatuko dute.
* Jakintza-arloen birbanaketa: hezkuntza sistemak jakintza-arloen birbanaketa emango da. Batetik tirvium aterako da (gramatika, erretorika dialektika edo logikan oinarrituz) eta bestetik Quadrivium (aritmetika, geometria, astronomia eta musikan oinarrituz) hau da, gaur egungo zientzia arloa deritzoguna. Beraz, literatura Trivium-en sartuko genuke literatura; azkenean, gramatikarekin eta erretorikarekin lotzen baitugu. Hala ere, Quadriviumek duen kontzeptuekin lotu dezakegu literatura, hala nola: musika. Beraz, literaturaren lekua ez da finkoa, aldakorra da. Literatura ez da autonomoa, baizik eta beste kontzeptu batzuen menpe egongo da. Horregatik arazoak sortzen dira.

HUMANISMOA ETA ZIKLO KLASIZISTA :

11 mende horien ondoren; hau da, XV. mendearen bukaeran eta XVIII.mendearen bukaeran bukatzen da klasizismoa.

Garai honetan teoria garrantzitsuena klasizismoa da. Barrokoak sortzen dira baina ez dira teoria hain garrantzitsua edo garatua horregatik klasizismoan oinarrituko gara, teoria garrantzitsuena jorratzen baitute. Humanismoan ikuspegia aldatu egiten da eta Antzinate klasikora begiratuko du klasizismoak, Erdi Aroan gertatutako guztia baztertuz. Klasizistek mundu klasikoan (grezian eta erroman) haine oinarri teorikoa bilatuko dute, hau da: Platon, Aristoteles, Horazio eta Erretorika tratatu horietan oinarrituko dira. Teorilari hauek ez dute ezer berririk inbentatuko baizik eta aipatutako filosofoen ideiak hartuko dituzte eta aplikatuko dituzte haien teoria filosofikoan. Platon, Aristoteles..eta gainerakoetan oinarrituko dira filosofo Auctoritas direlako, hau da: hoberenak. Beraz, haien lanen irakurketan oinarrituko dira garai honetako filosofoan eta haien garaiera islatuko dituzte kontzeptuak. Testu literario garrantzitsuenak garai klasiko horretan sortutakoan izango da klasizismoaren oinarria. Teoria horiek mantendu egingo dira modu dogmatiko batean; hau da, sistema klasizista sistema dogmatikoa da. Hau da, lege sistema da eta ezin da aldatu, bai literatura sortzeko eta idazteko. Ez dute askatasunik eta arau batzuk bete eta jarraitu behar dituzte.

Klasizismoan hiru mende aurkituko ditugu, hau da hiru mende hauetan sistema klasizista garatuko da; sistema preskribatzailea baita klasizismoa eta lege eta aruak sortzen ditu kalitatezko arauak sortzeko. Nola sortzen zen literatura hori? Klasikoek defendatzen zituzten (mimesia..) kontzeptuak jarraituz eta aplikatuz:

* XVI. mendean Italian sortu zen klasizismoa: Teorilari batzuk (Robortello, Minturno, Scaligero eta Castelvetro) Aristotelesen Poetika eta Horazioren Epistola ad Pisones irakurri eta aztertuko dituzte. Behin aztertuta testu horiek mimesia, egiantza, decoruma...kontzeptuak aurkituko dituzte berriz eta klasizismoaren kontzeptu nagusiak bihurtuko dira. \*Teorilari hauek nahastuko dituzte testuak uste zutelako filosofien arteko kopiak zirela.
* XVII. mendean Frantzian garatu zen klasizismoa: teorilarien ideiak iritsiko dira frantziara. Frantzian klasizismoak sistema literario osoa menperatuko du. Guztiz klasizismoak guztiz erdialdean egongo diren ideiak dira.
* XVII eta XVIII. mendeetan Europa osora hedatuko da klasizismoa: zorrotzagoa izango da klasizismoa; XVI-XVII, mendean zegoen klasizismoa, neokalsizismoan bilakatuko da XVIII. mendean.

\*Sistema honetan ez dago literatura sortzeko beste irtenbiderik edo modurik. Hau da, arau horietatik kanpo dagoena baztertuko dute. Klasizismoak proposatzen dituen lege horiek a-priori eta aposteriori aplikatzen ziren. Garai honetan originaltasuna baztertuta dago, inor ez da originala izan nahi. Hala ere, Erromantikotasun iristen den momentuak guzti hau aldatuko da. Baina garai honetan imitazioa da tresna. hau da idazle klasikoak imitatu behar dira idazle hoberenak direlako. Literatura ona eta kalitatezkoa idazle klasikoak imitatuko ditugu bere maila lortu ahal izateko; Horretarako, bere obrak ikasi, aztertu eta imitatu behar ditugu.

XVII. MENDEKO EZAUGARRIAK KLASIZISMO FRANTZIARRA :

Frantziako klasizismoan hainbat ezaugarri aurkituko ditugu:

* Klasizismoak goia jo zuen Frantzian: literatura eta botere politikoa bat egiten dute. Gobernuak 1624ean, Frantsez Akademiari ofizialtasuna ematen dio frantsez kultura zein hizkuntza hedatzeko eta gobernuaren propaganda egiteko akademiak. Akademia honek arauen defentsa egiten zuen (dogmatikoa zen klasizismoa). Akademiak ziurtatu behar zuen arauak a priori / a posteriori betetzen zituela. Testuak idatzi baino lehen idazleek bazekiten zeintzuk ziren idatzi behar ziren printzipioak (bete behar zirenak; hau da: mimesia…). Printzipio horiek bete ezean ZENTZURA aplikatzen zuten. Adibidez: Le Cid-en kasua\*. \*Akademien garrantzia: Frantses akademia (intelektualak biltzen ziren guneak ziren akademiak eta gai ezberdinak eztabaidatzen zuten; gai horien hartean literatura dago). Akademia horietan arrazoiak garrantzi handia lortu zuen baina, arrazoia modu dogmatiko batean erabiliko dute. Bilera horiek sekulako ospea lortu eta frantsiako gobernuak akademia zehatz bati emango dio ofizialtasuna. Zertarako=? ofizialtasuna ematen diote helburu politiko batzuk lortzeko; adibidez:

-frantsez hizkuntza bai frantziako kultura europa mailan hedatu dezan; bere helburua, frantsez hizkuntza eta kultura europa mailan zabaltzea eta hedatzea.

-erregearen eta kardenalaren propaganda egitea; hau da, gobernuaren propaganda egitea. Bere garaiko testuak epaitzen ditu akademiak. Nola? Arauei esker. Akademiak ikusten du testuek klasizismoak betetzen dituen arau horiek ala ez. Dramatikako (antzerkia) genero garrantzitsuen izango da akademietan. P. Corneilla “Le Cid” idatzi zuen eta antzerki obra tragikomedia bat idatzi zuen. Baina testu horrek hainbat arazo izan zituen akademiarekin. Zergatik? akademiaren ezigentziak edo filtroak pasatu ez zituelako. Testu horretan tragedia eta komedia nahasten dira. Corneillek erregearen kortean sevillan kokatzen du XI. mendena eta garai horretan ez dugu kokatzen berez. Horregatik, testu hori ez dute onartzen egiaren kontra egiten duelako. Akademiak Corneillari zentzura ezarriko dio bere obrari.

* Barrokoa Espainia eta Italian garatzen zen; beraz, klasizismoak barrokoaren kontra egiten saiatu da eta alderantziz.

Barrokoaren ezaugarriak= exageratua da, ezagutzeko eta ulertzeko konplikatua bezain zaila eta konplexua da. Iluna eta apaindurak ditu estetika kaotikoa defendatuz.

Klasizismoaren ezaugarriak= argia,forma eta edukien arteko ekilibrioa, ulertzeko erraza, armonia topatuko dugu eta arrazoia argumentu bezala erabiltzen da (arrazoia baliorik handiena da).

Garai horretan garrantzitsuena antzerkia zen ze primeran agertzen dira herrira. Garai hartako entretenimendu nagusia antzerkia zen (benetako negozioa). “Antzerkiaren kontrola = herriaren kontrola edukitzea da”. Egoera hemen ez da horren lasaia; badaude klasizismoaren arauen kontrako mugimendu (gatazka, eztabaida) bat: Querelle des Ancies…(Antzinazaleen eta Modernoen auzia). Laburbilduz, Antzinazaleen (kontserbadoreak) VS Modernoen (gazteak) eztabaida dago; non, modernoak bere burua modernoago ikusten zuten horregatik klasizismoaren kontra egitea zuten helburu. Hauek sortzeko orduan askatasun gehiago izatea defendatzen zuten, ikusleen interesak kontuan hartzea nahi zuten. Baina, Aintzinazaleek hauen kontra joko dute. Mugimendu hau egon harren, Aintzinazaleek klasizismoa mantenduko dute nahi duten moduan.

Sistema oso kontserbadorea mantenduko da XVII-XVIII.mendean. 1640tik aurrera zenbait poetika klasizista (literaturaren teoriak) agertzen dira. Teoria horretan klasizismoaren ideia nagusiak biltzen dira. Poetika horien artean ospetsuena 1674ean agertu den Nicolas Boileau-ren Art poétiquenarena izan da. Boileauk garaiko ideia teoriko nagusiak primeran biltzen zituen bertan. “Literaturaren jatorria zein da, mimesia nola ulertu, egiantza zergatik bete behar da, hiru unitateen legeen garrantzia…” kontzeptuak landuko ditu.

Boileau bere garaiko teorilari garrantzitsuena bihurtzen da, baina ez du ezer berririk ekartzen; hau da, aurreko teorilarien ideiak hartu eta errepikatzen ditu. Klasizismoaren ideiak biltzea du helburu, horrregatik originaltasun falta dago beregan “Alferrik dabil autore ausartegi…”. Boileaurentzat Aristoteles, Horazio eta garai klasikoan (erroman zein grezian) argitaratutako testu erretorikoak izango dira oinarri. Ideia horiek moldatzen ditu (Aristotelesegan deskriptiboa zena arau/lege bilakatzen du). XVI.mendeko teorilari izenaren erentzia jasotzen du Boileau-ren lana eta XVII.mendeko arauak eta XVIII.mendeko teorien oinarri.

BOILEAU-ren ARAUAK EDO PLANTEAMENDUAK

* Poesiaren jatorria: nola sortzen nondik dator literatura/poesia? Platonek esaten zuen musekin izandako kontaktua zela literatura eta Aristotelesen errealitatea dela literaturaren sorrera. Boileau-k aldiz, Platon eta Aristotelesen ideiak nahasten ditu; hau da, jainkoak talentua ematen ez badizu, ezin duzu ezer egin. Bakoitzaren talentuaren jatorria jainkoa da. Talentua landu egin behar da. Horregatik teknika ikasi behar da talektua bideratzeko, bai arrazoiaren bidez, bai diziplinaren bidez. Boileau positiboki ulertzen du literaturaren sorkuntza (Platon ez bezala); horregatik daukan kutsu morala positiboa da. Hala ere, testuan beste elementu batzuk agertzen dira ere (180 orr).
* Intelektualismoa: idazleen lanak gidatzen duten printzipioak arrazoia eta sen ona (sentido común) izango dira. Klasizismoarengan arrazoia da garrantzitsuena. Ideia guztiak argumentatzeko arrazoia erabiltzen du eta horregatik esaten digu idazleen lanak arrazoia gidatu behar duela (sen ona). “Denak jo behar du sen ona…” = arrazoiaren printzipioak jarraitu behar dugu ibilbide bakar bat baidauka. Arrazoia klasizismoaren bide nagusia da eta bide hori jarraitu behar dugu obrarik hoberena egiteko. “Klasikoek arau horiek jarraitu bazituzten, gauza bera egingo dugu eta arau horiek jarraituta geure obra onenak egingo ditugu” pentsamendua planteatzen du. Silogismoa aplikatzen dute; hau da, ez dago eztabaidarik edo aurrestimatu ezin den printzipiorik. Laburbilduz, aurreko autoreak imitatu nahi dituzte.

Teoria mantentzen da (kontserbadorea), baina praktikan literatura generoak aldatuz doaz eta nahastu egingo dira; adibidez: literatura eta komediatik “Tragikomedia” sortuko da. Gauzak horrela, generoak aldatuko dira eta horregatik teoria eta praktikaren arteko tentsioa sortuko da. Hitz gutxitan, arauak ez dira beti beteko.

* Hiru unitateen legea /Hiru unitate dramatikoak: Boileau-k egiantza hiru unitateen lege onekin lotzen du, eta unitateen legea betetzen ez badu, testua sinestezina izango da (166-1677 orr).
* Literaturaren edo poesiaren baliagarritasun morala: literaturak rol morala betetzen zuen. Zerbait irakasten digu literaturak (docere). Docere (irakaskuntza) delectare (atsegina)-ren gainetik dago. Zizeron-en ustez jendea konbentzitu behar dugu eta zerbait egitera bultzatu: Movere. Edukia da garrantzitsuena. Atsegina ez da desagertu behar, baina irakaskuntza da garrantzitsuena. Konbentzitu da helburu nagusia.
* Azalpen- argitasuna: erretorikatik hartutako printzipioa da. Boileauk estilo argi batek pentsamendu argiak transmitituko ditu (iluntasunaren kontra egiten du eta sinpletasuna defendatzen du). Hau da, estilo sinplea eta erraz ulertzen dena aplikatu behar dute. “Espiritu batzuen pentsamendu…” lehenengo ideiak estrukturatu eta antolatu behar dira. Ideia horiek ondo antolatzen badira ondo komunikatuko dira, bai modu logiko, bai simplean. Edukiak formarekin lotzen du; hau da, edukiak simpleak badira, formak simpleak izango dira.

MIMESIA, DECORUMA ETA EGIANTZA

Mimesia: ez dago mimesia ulertzeko modu bakarra; hau da, alderdi desberdinei garrantzi handiagoa edo txikiagoa ematen diete.

1. Natura imitatzea: Boileau-k neoplatinikoa da; hau da, Platonen printzipioak jarraituko ditu. Ereduaren alderdi ederrenak imitatuko dira bakarrik. Ideietatik hurbil dauden irudiak imitatu behar dira. Boileau-ren aburuz, benetako natura ez zaio interesatzen; baizik eta, errealitatearen idealizazioa. Imitazioa egitean ez dugu elementu indibidualen imitazioa egin behar; baizik eta unibertsala dena imitatu behar dugula uste du (idazleak pertsonai berriak sortzen dituztenean arketipoak-eredu unibertsalak- sortzen dituzte; hau da, guztiok ulertu dezakegun ideiak; adibidez: errege ona/txarra, maitemindua, diruzalea ala gaixoaren ideiak...). Horrela geure mezua primeran ulertuko dute denek. Natura idealizatuta imitatzen badugu errealitatean dauden akatsak (itsusia dena) desagerrarazi egingo ditugu. Laburbilduz, pentsatzen du errealitatea zuzendu behar dugula nahiz eta, pentsamendu kontserbadorea izan.

Pentsatzeko modu honetaz gain, badago beste modu bat: Neo Aristotelikoa. Neoaristoteliko pentsatzeko eran ez dute errealitatearen imitazioa egiten, ezta kopia hutsa ere. Naturak sortzeko duen ahalmena imitatu behar dela defendatzen dute. Imitatzeko modu aktibo, kreatibo zein sortzailea da, eta hemen ez ditugu Boileau-k planteatzen dituen planteamenduak jarraitzen; hala ere, ona eta itsusi dena imitatu behar izango dugu ere.

1. Eredu klasikoak imitatzea: Boileau-k idazle klasikoen “birpasoa” egiten du. Zeintzuk diren bere idazle hoberenen zerrrenda egiten du. Garai horretan hasten zuten literatura egiten ikasteko eredu klasikoak egin behar ziren. Horretarako eredu klasikoak irakurri, aztertu eta imitatu behar dira idazle onak izateko (beharrezkoa). Gaur egun “plagio” bezala izendatzen duguna onartzen zen; hau da, klasizismoak ez zuen originaltasuna onartzen.

Decoruma: decoruma betetzen ez bada ez dugu obra siniztuko; horregatik egiantza beharrezkoa da. Bi motako decoruma daude (156 orr):

1. Barne decoruma (obrario dagokio): genereko bakoitzaren elementuak egokiak izan behar dira, bai hizkuntza, gaia, pertsonaiak, figura erretorikoak… Ez ditugu genero desberdinak nahaastuko. Hau da, pertsonai bakoitzak bere ezaugarriak ditu eta onartu beharreko kontua da. Gainera, koherentzia mantendu behar da. Emozio bakoitzak estilo desberdina eskatzen digu eta errespetatu behar da. Barne decorumak autore berriak sortzeko aukera mugatzen du (170 orr).
2. Kampo decorum (ikusleei eta irakurleei dagokio): ezin ditugu entzuleak ofenditu. Balore sozialak, morlaak...errespetatu behar ditugu. Ikusleen moraltasun eta sensibilitateari dagokio decoruma (166 orr). Helburua interesa piztea da.

Egiantza: “Inoiz ez eskaini ikusleari sinestezina den zerbait; batzuetan, egia egiantzatik gabe gerta daiteke”. Hiru unitateen legeak edo testuen barne elementuen egokiera hori ez bada betetzen, zein kanpo decoruma jarraitzen ez bada ez da egiantza lortuko. Ikasleek ez dute ezenatokian ikusten dutena sinistuko. Boileaurengan sineztezina dena ez dugu ezenatokiak ikusi behar; hau da, narrazio bitartez aipatu dezakegu baina ikusi ez egiantza ukatuko genukeelako bestela. Errealitatean gertatzen den arren, ez dugu obran sartuko. Horrela obra pedagogikoa bultzatuko dugu (167 orr).

XVIII. MENDEKO NEOKLASIZISMO EUROPARRA

XVIII. mendeko neoklasizismoa: klasizismoaren ideien oinordekoa eta jarraitzailea.

* Teoria eta praktika literarioen arteko tarteka luzatu egiten da: teoria kontserbadore mantentzen da, ideia berberak. Praktikan geroz eta askatasun gehiago ikusten dugu. Gainera, idazleek ez diete hainbeste kasu egingo arauei.
* Arrazoimena eta sen ona/ erlatibismo historikoa eta subjektibismoa: artea eta literatura ulertzeko botere berriak. Ikusleen eta irakurleen interesak aldatu egiten dira historiak aurrera egiten duen heinean. Arrazoimenaren aurretik subjetibismoa ezarriko da obrak epaitzeko. Mende bukaeran ikuspegia guztiz aldatzen da